open-index/open-wikipedia-markdown huggingface dataset:
Herbert Read

**Herbert Read** (4. joulukuuta 1893 Muscoates, Englanti – 12. kesäkuuta 1968 Malton, Englanti) oli englantilainen taidefilosofi, kriitikko, filosofinen anarkisti ja taidehistorioitsija. Hän oli myös Edinburghin yliopiston professori, runoilija ja poliittinen ajattelija. Hänen tunnetuimpia teoksiaan on *Education Through Art* vuodelta 1943. Read tunnetaan myös kirjoittamistaan taidehistorian yleisteoksista. Readin käsittelyssä oli sosiologinen ja psykologinen ote. Hänelle läheisiä teoreetikkoja olivat Henri Bergson, Ernst Cassirer ja Martin Heidegger.

Read oli kiinnostunut modernista taiteesta ja kirjoitti modernin taiteen historian *Vuosisatamme maalaustaiteen historia* (suomeksi 1960, alkuteos *A Concise History of Modern Painting* 1959). Readin kiinnostuksen kohteena oli etenkin Henry Moore, mutta myös Hans Arp, Paul Gauguin ja Paul Klee, joista hän kirjoitti taidekirjoja.

Read puhui modernismin puolesta muissakin kirjoituksissaan *The Meaning of Art* (1931), *Art Now* (1933) ja *The Philosophy of Modern Art* (1952). Häntä kuitenkin epäilytti abstraktin ekspressionismin jälkeinen taidekehitys, kuten pop-taide. 

## Teokset
### Suomennetut teokset
* *Vuosisatamme maalaustaiteen historia* (*A concise history of modern painting*). Helsinki: Otava, 1960
* *Modernin kuvanveistotaiteen historia* (*A concise history of modern sculpture*), suom. Raija Mattila ja Pekka Suhonen, Helsinki: Otava 1965
* Paul Klee: *Modernista taiteesta* (*Über die moderne Kunst*), esipuhe Herbert Read, suom. Kimmo Pasanen, Helsinki: Suomen taiteilijaseura 1987 

### Englanniksi
*English Pottery: its Development from Early Times to the End of the Eighteenth Century. New York: Scribner's, 1924
*The Meaning of Art. London: Faber & Faber, 1931
*Art Now, 1933
*The Innocent Eye, 1933
*Art and Industry: the Principles of Industrial Design. London: Faber & Faber, 1934
*Henry Moore, Sculptor, An Appreciation, 1934
*Art and Society. New York: The Macmillan Company, 1937 
*Education Through Art. London: Faber and Faber, 1943
*Henry Moore: Sculpture and Drawings. New York: C. Valentin, 1944-68
*The Grass Roots of Art: Four Lectures on Social Aspects of Art in an Industrial Age. New York: Wittenborn, 1946 
*Klee, 1948
*The Psychopathology of Reaction in the Arts, 1948
*Gauguin, 1949
*Contemporary British Art, 1951
**The Art of Sculpture* 1951
*Contemporary British Art. Harmondsworth, Middlesex: Penguin Books, 1951
*The Philosophy of Modern Art: Collected Essays. London: Faber and Faber, 1952
*The Art of Sculpture, 1956
*A Concise History of Modern Painting, 1959
*A Letter to a Young Painter, 1962
*To Hell with Culture and Other Essays on Art and Society. London: Routledge & K. Paul, 1963
*A Concise History of Modern Sculpture, 1964
*Henry Moore, 1965
*The Origins of Form in Art, 1965
*Henry Moore: a Study of his Life and Work. New York: Praeger, 1966 
*Art and Alienation, 1967
*Arp, 1968
*The Cult of Sincerity, 1969
*The Correspondence of Sir Herbert Read, 1969 

;Toimittajana
*Encyclopedia of the Arts, 1966 (uusittu painos nimellä *The Thames and Hudson Dictionary of Art and Artists* vuonna 1985)

## Lähteet
HMS Resolution

**HMS Resolution** on ollut usean Britannian Kuninkaallisen laivaston aluksen nimenä:
*Resolution (1650), ensimmäisen luokan linjalaiva
*HMS Resolution (1654), 50-tykkinen Speaker-luokan fregatti
*HMS Resolution (1667), 70-tykkinen kolmannen luokan linjalaiva
*HMS Resolution (1705), 70-tykkinen kolmannen luokan linjalaiva
*HMS Resolution (1708), 70-tykkinen kolmannen luokan linjalaiva
*HMS Resolution (1758), 74-tykkinen kolmannen luokan linjalaiva
*HMS Resolution (1770), 74-tykkinen kolmannen luokan linjalaiva
*HMS Resolution (1771), tutkimusalus
*HMS Resolution (1779), kutteri
*HMS Resolution (1892), Royal Sovereign -luokan taistelulaiva
*HMS Resolution (09), Revenge-luokan taistelulaiva
*HMS Resolution (S22) Resolution-luokan ydinkäyttöinen sukellusvene
Sommitelma

**Sommitelma** viittaa muotojen ja värien ryhmittelyyn tietyssä teoksessa, joskin yleisemmin käytetään sanaa sommittelu. *Sommitelma*-nimisiä teoksia on olemassa, esimerkiksi Birger Carlstedtilla, Vasili Kandinskilla  ja Piet Mondrianilla. Teosnimenä voi olla myös vaikkapa *Kubistinen sommitelma* tai jonkin värin mukaan nimetty sommitelma. Tunnettu on James McNeill Whistlerin vuonna 1871  äidistään maalaama muotokuva, jolle hän antoi nimen *Harmaan ja mustan sommitelma* (*Arrangement in Grey and Black*). Whistler nimesi monia muitakin muotokuviaan milloin harmaan ja mustan sommitelmiksi, milloin taas pinkin ja valkoisen sommitelmaksi.
Raesokeri

**Raesokeri** on palasokerista murskaamalla valmistettua, koristeluun tarkoitettua sokeria, jota on saatavana eri värisinä ja myös eri kidekokoina. Raesokeri kestää hyvin kuumuutta ja kosteutta ja onkin siksi suosittu koriste esimerkiksi pullan päällä. 

## Lähteet

## Aiheesta muualla
Aukio (albumi)

**Aukio** on laulaja Anssi Kelan 9. syyskuuta 2009 julkaistu neljäs sooloalbumi. Tyyliltään *Aukio* on konseptialbumi, joka kertoo onnettomuuteen joutuvasta kaivosmiehestä. Kunnianhimoisesta ajatuksesta ja positiivisista arvioista huolimatta levy oli Kelan siihen astisen uran suurin kaupallinen pettymys.

## Tuotanto
Aikaisemmilla levyillä Kela on soittanut itse lähes kaikki soittimet, mutta tälle levylle otettiin mukaan keikoilla kiertävä bändi. Teeman laulajana kuullaan Erin Anttilaa. 

## Julkaisu
Levyn ensimmäisenä singlenä kesäkuun 2009 alussa julkaistiin ”Aamu”-niminen kappale. Levyn toinen single ”Kaivos” julkaistiin saman vuoden marraskuussa.

*Aukiosta* tuli Kelan siihen astisen uran suurin floppi. Sitä myytiin ainoastaan 4&nbsp;000 kappaletta. Pettymys sai Kelan harkitsemaan jopa uransa lopettamista. Kaikesta huolimatta albumi debytoi Suomen virallisen listan sijalla 4.

### Arvostelut
Levy sai ilmestyessään pääosin positiivisia arvioita. *[[Dome.fi (internetsivusto)|Dome.fin]]* Anssi Järvinen antoi levylle kolme tähteä ja piti konseptialbumia luonnollisena jatkeena Kelan kirjailijan uralle. Hän kuitenkin huomautti Kelan pyörivän musiikillisesti paikallaan. *[[Soundi]]n* Pertti Ojala piti levyä vähintäänkin tyydyttävänä, mutta huomautti että ”Anssi Kelan suorasanaisen kertova sanoitustyyli kuluttaa laulut puhki jo parilla kuuntelulla jättämättä mielikuvitukselle pienintäkään elintilaa”. *[[Desibeli.net]]in* Heikki Väliniemi antoi levylle kolme ja puoli tähteä, kutsuen sitä riskiksi, ”jollaisia kansan syvät rivit tavoittavat menestyjät hyvin harvoin ottavat. Ehkä siksi se kuulostaakin niin raikkaalta.”

## Kansitaide
Albumin kannet on suunnitellut ja piirtänyt sarjakuvataiteilija Sami Makkonen ja valokuvat on ottanut Risto Vauras. 24-sivuisessa kansivihkossa jokainen levyn kappale on kuvitettu Makkosen tekemällä piirroksella.

## Kappaleet
#
#
#
#
#
#
#
#
#
#
#

## Muusikot
* Anssi Kela – laulu, kitarat, huuliharppu ja taputukset
* Antti Karisalmi – basso, taustalaulu ja taputukset
* Ville Kela – kitarat
* Kelly Ketonen – rummut, perkussiot, taustalaulu ja taputukset
* Saara Metsberg – kosketinsoittimet, taustalaulu ja taputukset

## Lähteet
Leila Ben Youssef

**Leila Maryam Ben Youssef** (s. 13. marraskuuta 1981 Sidney, Montana, Yhdysvallat) on tunisialainen seiväshyppääjä, joka kilpailee Yhdysvalloissa Stanfordin yleisurheiluseurassa. Hän voitti kultaa Vuoden 2008 Afrikan-mestaruuskilpailuissa Etiopiassa.

## Elämäkerta
Ben Youssef syntyi Yhdysvalloissa tohtori Lofti Ben-Youssefille ja Marie Therese Ben-Youssefille. Hänen isänsä on kotoisin Tunisiasta ja äiti Ranskasta. Tämän myötä Ben Youssefilla on kolmen maan kansalaisuudet, mutta päätti edustaa isänsä kotimaata Tunisiaa.

Hän opiskeli Sidney, Montanassa, jonka aikana Ben Youssef muun muassa voitti vuosina 1996–1998 AAU nuorten olympiamestaruuden seiväshypyssä. Hän edusti Tunisiaa vuoden 2008 kesäolympialaisissa Pekingissä, sijoittuen sijalle 17.

## Lähteet
* Tuloksia 
* Leila Ben Youssef Pekingin olympialaisten sivuilla 

### Viitteet
HMS Ramillies

**HMS Ramillies** on ollut viiden Britannian Kuninkaallisen laivaston aluksen nimenä.

*HMS Ramillies (1706), 82-tykkinen toisen luokan linjalaiva
*HMS Ramillies (1763), 74-tykkinen kolmannen luokan linjalaiva
*HMS Ramillies (1785), 74-tykkinen kolmannen luokan linjalaiva
*HMS Ramillies (1892), Royal Sovereign -luokan taistelulaiva
*HMS Ramillies (07), Revenge-luokan taistelulaiva.
Pentti Eskola

**Pentti Eskola** voi tarkoittaa seuraavia:

*Pentti Eskola (1883–1964), suomalainen geologi
*Pentti Eskola (s. 1938), suomalainen yleisurheilija
K-Tel Presents Bobby Vinton – 20 Greatest Hits

**K-Tel Presents Bobby Vinton - 20 Greatest Hits** on Bobby Vintonin kokoelma-albumi, joka julkaistiin 1976.

## Kappaleet

;A-puoli
# Blue Velvet
# Roses Are Red
# Please Love Me Forever
# Over the Mountain
# Long Lonely Night
# I Love You the Way You Are
# Twelfth of Never
# Trouble Is My Middle Name
# Tell Me Why
# Blue on Blue

;B-puoli
# Mr. Lonely
# I Love How You Love Me
# Coming Home Soldier
# L-O-N-E-L-Y
# Halfway to Paradise
# My special Angel
# Every Day of my Life
# Take Good Care of My Baby
# My Heart Belongs to Only You
# There! I've Said It Again

## Lähteet
* Bobby Vinton diskografia
Victory Road 2009

**Victory Road 2009** oli Total Nonstop Action Wrestlingin 19. heinäkuuta 2009 Orlandossa, Floridassa järjestämä showpainitapahtuma. Se oli osa vuodesta 2004 lähtien järjestettyä vuosittaista Victory Road -tapahtumasarjaa. 

## Ottelut
Fjäderholmarna

**Fjäderholmarna** (*Höyhensaaret*) on saariryhmä Tukholman edustalla. Lauttamatka Tukholmasta saarille kestää 20 minuuttia. Hallinnollisesti saaret kuuluvat Lidingön kuntaan.

## Muuta
Lars Olsson Smith aloitti vuonna 1879 Absolut Vodkan valmistuksen aluksi Tukholman keskustan lähellä, mutta laki sääti ettei siellä saanut myydä viinaa, joten Smith myi Absolut Vodkaa Fjäderholmarnalla, jonne kesäisin mentiin veneellä ja talvisin yleensä reellä.

## Lähteet
* Kotisivut
Kassel Huskies

**Kassel Huskies** on ammattilaisjääkiekkojoukkue, joka on perustettu Kasselissa, Hessenissä, Saksassa 1977. Se pelaa Saksan toisella sarjatasolla, DEL2:ssa. Joukkueen päävalmentaja toimii Rico Rossi ja kapteenina Hugo Boisvert. Sen tunnusvärit ovat valkoinen ja sininen. Huskiesin kotiareena on nimeltään Eissporthalle Kassel.

## Pelaajat
*(Tilanne 26. maaliskuuta 2026)*

### Valmennus & Joukkueenjohto
* **Päävalmentaja:** Todd Woodcroft 
* **Apuvalmentaja:** Petteri Väkiparta 
* **Maalivahtivalmentaja:** Sinisa Martinovic 
* **Fysiikkavalmentaja:** Jörn Perlwitz 
* **Huoltopäällikkö:** Fabian Körber 
* **Toimitusjohtaja:** Derek Dinger 
* **Toimitusjohtaja:** Paul Sinizin 
* **Urheilutoimenjohtaja:** Daniel Kreutzer 

*Lähde: EliteProspects*

## Lähteet

## Aiheesta muualla

*Viralliset kotisivut
Nivea

**Nivea** on ihon- ja vartalonhoidon tuotemerkki, jonka omistaa saksalainen Beiersdorf. Nivean tuotteisiin kuuluvat meikkituotteet, ihonhoitotuotteet kuten voiteet ja puhdistusaineet, deodorantit sekä hiustenhoitotuotteet.

## Nivean historiaa

Nivea Creme pohjautuu lanoliiniin, josta saksalainen kemisti Isaac Lifschütz kehitti ja vuonna 1902 patentoi Eucerit-nimisen emulsion, jonka avulla vesi ja rasva pystyttiin yhdistämään stabiiliksi voidepohjaksi. Lifschütz nimesi uuden emulsiovoiteen Niveaksi sen värin mukaan, sillä adjektiivi *niveus/nivea/niveum* tarkoittaa latinaksi lumivalkoista. 

1919 markkinoille tuli ensimmäinen Nivea-saippua. Vuosina 1920–30 tulivat Nivean hiuspohjan ja päänahan tuotteet kuten Nivea Hair Milk. Vuodesta 1924 Nivea Creamia on myyty sinisissä metallipurkeissa, joiden kannessa on valkoinen Nivean logo.

Vuonna 1991 markkinoille tulivat Nivean deodorantit, ja samalla vuosikymmenellä Nivea lanseerasi Q10-ihonhoitotuotteet. Vuonna 2006 Nivea toi markkinoille tuotesarjan nimeltä DNAge Anti-Aging Care System.

## Lähteet
* Nivean internetsivut

### Viitteet

## Aiheesta muualla
Philip Ardagh

**Philip Ardagh** (s. 11. syyskuuta 1961 Lontoo) on brittiläinen kirjailija. Hänet tunnetaan parhaiten Eddie Dickens -kirjoistaan. Ardagh on tähän mennessä kirjoittanut yli 70 aikuisille ja lapsille suunnattua kirjaa. Vuosina 2004 ja 2005 hän teki yhteistyötä rock-legenda Paul McCartneyn kanssa tämän julkaistessa ensimmäistä lastenkirjaansa *High In The Clouds*.
Suomeksi on ilmestynyt Tatun Talo -niminen lasten tietokirjasarja.

## Palkinnot
* Luchs (Lynx) Prize (saksalaisen *Die Zeit*-uutislehden myöntämä)
* Deutscher Jugendliteraturpreis (saksalainen nuortenkirjallisuuden palkinto)
* Roald Dahl Funny Prize 2009 (kategoriassa 7-14-vuotiaille)

## Lähteet
Saksan alle 21-vuotiaiden jalkapallomaajoukkue

**Saksan alle 21-vuotiaiden jalkapallomaajoukkue** on Saksan jalkapalloliiton hallinnoima kansallinen alle 21-vuotiaiden jalkapallojoukkue. Se on voittanut alle 21-vuotiaiden Euroopan-mestaruuden vuosina 2009, 2017 ja 2021.

## Päävalmentajat

* 1979–1990 Berti Vogts
* 1990–2002 Hannes Löhr
* 2002–2003 Jürgen Kohler
* 2003–2004 Uli Stielike
* 2004–2008 Dieter Eilts
* 2008–2009 Horst Hrubesch
* 2009–2013 Rainer Adrion
* 2013–2016 Horst Hrubesch
* 2016–2021 Stefan Kuntz
* 2021– Antonio Di Salvo

## Lähteet
Vaarjoki

**Vaarjoki** on peltojen ympäröimä pieni joki Naantalin kaupungin ja Maskun kunnan rajalla. Se laskee Saaristomereen Luikkionlahden kohdalla. Itse Vaarjoki on 2,5 kilometriä pitkä, mutta yläjuoksulla se muodostuu kahdesta haarasta. Naantaliin suuntautuva haara on nimeltään Orjanoja ja myöhemmin Murikonoja, mutta Maskuun suuntautuvalla haaralla ei ole nimeä. Vaarjoki muodostaa Vaarjoen valuma-alueen, joka on 3. jakovaiheen vesistöalue. Valuma-alueen suuruus on 16,03&nbsp;km² ja vesistöalueen tunnus 82.051.

Vaarjoen laakso on yksi kolmesta Maskun keskeisistä avoimista maisemakokonaisuuksista. Fortumin Härkäsuon läjitysalueen sekä entisen Isosuon kaatopaikan luontaiset valumavedet ohjataan Orjanojaan josta ne edelleen kulkeutuvat Vaarjokeen. Joen alajuoksua on ehdotettu melontakäyttöön ja rakennettavaksi sinne laituri ja levähdyspaikkoja.

## Eliölajisto

Vaarjoessa kutee runsaasti lahnoja ja sen kasvillisuus sekä linnusto selvitettiin vuonna 2008. Joessa on runsas vesikasvisto, muun muassa lummetta ja ulpukkaa. Joen kavetessa ojaksi alkaa niittykasvillisuus, pensaikot, sekä runsas kurjenmiekkakasvusto.

Joen alajuoksulla on tiheä ruovikko ja se jatkuu myös joen reunoilla kapeampana ylös mentäessä. Aikoinaan joki on perattu ja sen rantavalilla alajuoksulla kasvaa vankka koivu- ja rantalepikkokuja.

## Lähteet

## Aiheesta muualla

* 
*
Lars Bak

**Lars Ytting Bak** (s. 16. tammikuuta 1980 Silkeborg, Tanska) on tanskalainen maantiepyöräilijä, joka kilpaili ammattilaisena vuosina 2001–2019. Hän on menestynyt lähinnä etappikilpailuissa.

## Saavutuksia
Lähde: Cycling Archives

;2004
:Luxemburgin ympäriajo, etapin 1 voitto
;2005
:Tanskan maantieajomestaruus
:Tour de l'Avenir, kokonaiskilpailun ja etapin 1 voitto
:Pariisi–Bourges, voitto
;2006
:UCI Pro Tourin joukkueaika-ajo, Eindhoven, voitto Team CSC:n joukkueessa
:Espanjan ympäriajo, etapin 1, joukkueaika-ajon voitto Team CSC:n joukkueessa
;2007
:Tanskan aika-ajomestaruus
:Tour Down Under, kokonaiskilpailussa kolmas
:Tour de Wallonie, etapin 5 voitto
;2008
:Tanskan aika-ajomestaruus
:Puolan ympäriajo, kokonaiskilpailussa toinen
:Herald Sun Tour, kokonaiskilpailussa toinen
;2009
:Tanskan aika-ajomestaruus
:Tour de Romandie, kokonaiskilpailussa kuudes
:Italian ympäriajo, kokonaiskilpailussa 20.
:Eneco Tour, etapin 5 voitto
:Maantiepyöräilyn MM-kilpailut, aika-ajossa 13.
;2011
:Pariisi–Roubaix, viides
;2012
:Italian ympäriajo, etapin 12 voitto
:Olympialaiset, aika-ajossa 14:s
:Grand Prix de Fourmies, voitto
;2013
:Tanskan ympäriajo, kokonaiskilpailussa toinen
;2014
:Tanskan ympäriajo, kokonaiskilpailussa toinen
;2015
:Tanskan ympäriajo, kokonaiskilpailussa toinen

## Lähteet
George Nader

**George Nader** (19. lokakuuta 1921 − 4. helmikuuta 2002) oli yhdysvaltalainen televisio- ja elokuvanäyttelijä. Hänet tunnettiin elokuvista, joissa hän sai esitellä lihaksikasta vartaloaan usein rintakehä paljaana. Hän pysyi esiintymiskunnossa painonnoston ja uimisen avulla. 

Naderin ensimmäinen pääosa oli vuonna 1953 valmistuneessa elokuvassa *Robot Monster* jota on usein mainittu yhdeksi maailman huonoimmista elokuvista. Hän on näytellyt myös Jerry Cottonia saksalaisissa elokuvissa.

Nader kuoli keuhkokuumeeseen 80-vuotiaana vuonna 2002.

## Lähteet
Huaraz

**Huaraz** on noin sadantuhannen asukkaan kaupunki Perussa, Huarazin maakunnan ja Ancashin alueen pääkaupunki. Kaupunki sijaitsee 420 km pohjoiseen Limasta, sisämaassa noin 3&nbsp;000 metrin korkeudella merenpinnasta.

31. toukokuuta 1970 Ancashin maanjäristys tuhosi suurimman osan vanhaa kaupunkia ja surmasi 10&nbsp;000 kaupungin asukasta.

## Lähteet

## Aiheesta muualla
Turun taideakatemia

**Turun AMK:n Taideakatemia** on Turun ammattikorkeakouluun kuuluva suomalainen taideoppilaitos. Se perustettiin vuonna 1996, kun kulttuurialan koulutus tuli osaksi Turun ammattikorkeakoulun koulutustarjontaa. Taideakatemian muodostivat Turun piirustuskoulu ja Turun taiteen ja viestinnän oppilaitos (TUTVO), joiden lisäksi oppilaitoksessa alkoi musiikin koulutus vuonna 2000. 

Taideakatemian opetuksen perustoimintoihin sisältyy osallistuminen kansainvälisiin tapahtumiin ja yhteistyöprojektit ulkomaisten partnerien kanssa. Opiskelijoita on noin 650 ja opetus- ja tukihenkilökuntaa yhteensä noin 80.

Taideakatemian päätoimipiste sijaitsee Turun ammattikorkeakoulun Linnankadun kampuksella (Linnankatu 54–60), Varvintorin laidalla.[2]Taideopetukselle suunnitellut toimitilat ovat LPR-arkkitehtien käsialaa. Rakennuskompleksissa yhdistyvät mm. vanha köysitehdas, entiset laivatelakkahallit sekä Wärtsilän henkilöstötilana toiminut rakennus. Yleisölle avoimia ovat Taideakatemian Köysiteatteri ja kuvataiteen opiskelijoiden käytössä oleva Köysiratagalleria. 

## Koulutukset ja tutkinnot
Taideakatemia on yksi Turun ammattikorkeakoulun neljästä tulosalueesta. Koulutukset alkavat joka vuosi. Lisäksi Taideakatemiassa voi ylläpitää ja kehittää ammattitaitoa erilaisissa kulttuurialan täydennyskoulutuksissa.

## Yhteistyöprojektit ja tapahtumat

Turun Taideakatemian toiminnan yksi tärkeä osa on tutkimus-, kehitys- ja innovaatiotoiminta yhteisöjen ja yritysten kanssa. TKI-projekteissa opiskelijat tutustuvat sekä omaan, tulevaan ammattikenttäänsä että toimivat monialaisessa yhteistyössä hankekumppanien kanssa.

## Lähteet

## Aiheesta muualla
* Taideakatemia Facebookissa
* Taideakatemia Twitterissä
* Taideakatemia Instagrammissa
* Taideakatemia SoundCloudissa
* Elokuva- ja animaatiokoulutus Facebookissa
* Animation & Film Studies Blog 
* Kuvataiteen blogi 
* Tutka – verkkojulkaisu
* Taideakatemian opiskelijayhdistys TOY ry
Jättimerisipuli

**Jättimerisipuli** eli **merisipuli** (*Urginea maritima*, syn. *Drimia maritima*, *Scilla maritima*) on parsakasvien (*Asparagaceae*) heimoon ja *[[Urginea]]*-sukuun kuuluva sipulikasvi. Kasvia tavataan Välimeren alueella.

## Ulkonäkö

Merisipulista tavataan sekä valkoista, Välimeren itäosissa pääasiassa kasvavaa, että punaista, Välimeren länsiosissa kasvavaa, muotoa.

Merisipuli kukkii elokuusta lokakuuhun.

## Käyttö

Merisipuli on lääkekasvi, jota tiedetään käytetyn jo 1&nbsp;000 vuotta eaa. Kasvia ovat käyttäneet esimerkiksi roomalaiset, sillä merisipuli aiheuttaa oksentelua ja poistaa turvotusta. Myös Johan Bergmanin kirjoituksessa *”Neuwo – kuinga tawalliset kulku- ja tarttuwaiset taudit – taitawat estetyxi ja paratuxi tulla”* vuodelta 1775 kerrotaan merisipulia käytetyn vesipöhön eli turvotuksen hoitoon.

Merisipulissa on varsinkin sydämen toimintaan vaikuttavia aineita, tarkemmin sydänaktiivisia glykosideja kuten proskillaridiinia. Esimerkiksi Suomessakin on myyty lääkettä, joka sisälsi merisipulista saatavaa skillaridiiniglykosidia. Se vaikuttaa sydänlihanksen supistumiseen, joten se vähentää sydämen vajaatoimintaa ja siten turvotuksia. Aine on kuitenkin varsin toksista ja saattaa väärin annosteltuna aiheuttaa vakavia sivuvaikutuksia.

## Lähteet

## Aiheesta muualla
* Suomen Lajitietokeskus: Jättimerisipuli – ''Drimia maritima''
* Finto, Kassu – Kasvien suomenkieliset nimet: (jätti)merisipuli (''Drimia maritima'')
* ITIS: ''Drimia maritima''
BBC Home Service

**BBC Home Service** oli BBC:n radiokanava, joka toimi vuosina 1939&ndash;1967. Se luotiin toisen maailmansodan syttyessä korvaamaan alueelliset radioasemat, jotta saksalaiset lentokoneet eivät pystyisi käyttämään näiden lähettimiä apuna suunnistuksessa. Sodan päätyttyä 1945 kanavan toiminta alueellistettiin uudestaan. Vuonna 1967 Home Servicen korvasi BBC Radio 4. 

## Lähteet
Seututie 189

**Seututie 189** eli **Rymättyläntie** on Varsinais-Suomessa, Naantalissa sijaitseva seututie. Tie alkaa Naantalin mantereelta, Kuparivuoren tunnelista ja kulkee läpi Merimaskun päättyen Rymättylän keskustaan. Seututie 189 on osa Turun saariston kiertävää Saariston rengastie -nimistä matkailutietä. Tie alkaa kohdasta, jossa kantatie 40 (Armonlaaksontie) päättyy Naantaliin, ja loppuu kohtaan, jossa tie jatkuu yhdystienä 1890 (Rööläntie). 

Tiellä on yksi tunneli ja kolme siltaa: 320-metrinen Kuparivuoren tunneli, Naantalinsalmen silta, sen rinnalla jalankulun ja pyöräilyn käytössä 211-metrinen Ukko-Pekan silta sekä 240-metrinen Särkänsalmen silta. Särkänsalmessa liikennöi Luonnonmaan ja Otavan välillä moottorilossi vuodesta 1935 vuoteen 1970, kunnes otettiin käyttöön Särkänsalmen silta.
 
Tien varrella kulkee osan matkasta jalankulun ja pyöräilyn väylä.

## Liikenne

Seututie 189 on Rymättylän ja Merimaskun päätie.

Naantalinsalmen sillan keskivuorokausiliikennemäärä on noin 10&nbsp;000 ajoneuvoa vuorokaudessa ja kesäkuukausina 12&nbsp;500 ajoneuvoa vuorokaudessa.

Särkänsalmen sillalla keskivuorokausiliikennemäärä oli vuonna 2005 noin 5&nbsp;600 ajoneuvoa vuorokaudessa ja kesällä noin 7&nbsp;100 ajoneuvoa vuorokaudessa.

## Lähteet
* 

### Viitteet

## Aiheesta muualla
Naantalin Löyly

**Naantalin Löyly** on vuonna 1921 perustettu naantalilainen urheiluseura. Jäseniä seurassa on yli 400 ja lajeina ovat muun muassa yleisurheilu ja hiihto. Kuuluisa keskimatkojen juoksija Olavi Vuorisalo edusti Löylyä.

## Lähteet
* Naantalin Löylyn kotisivut
The Haunting in Connecticut

**The Haunting in Connecticut** (Yhdysvallat, 2009) on väitettyihin tositapahtumiin perustuva kauhuelokuva. Sen ohjasi Peter Cornwell. 

## Rooleissa

## Vastaanotto
*Ilta-Sanomien* Tarmo Possu piti kiinnostavimpana elokuvassa tapaa, jolla se kuvaa esikoislapsen sairauteen totuttelevan perheen arkea. Kauhutehosteita paisutellaan hänestä yli äyräiden, mutta hyvät näyttelijät, etenkin Virginia Madsen, pitävät elokuvaa pinnalla tavallista mietitymmän vuoropuhelun ohella.

## Aiheesta muualla
* The Haunting in Connecticut Official Site 
* Lionsgate Publicity: The Haunting in Connecticut
* Gold Circle Films: The Haunting in Connecticut 
* 

## Lähteet
Naantalin Koripalloilijat

**Naantalin Koripalloilijat** (lyhyemmin NaKo) on naantalilainen vuonna 1970 perustettu koripalloseura. Seuralla on nykyisin noin 130 lisenssipelaaja. Seuran edustusjoukkue on pelannut koripallon I-divisioonassa kaksi kautta.

## Lähteet
SB Naantali

**SB Naantali** (Salibandy Naantali ry) on naantalilainen salibandyn erikoisseura, joka syntyi vuonna 2004, kun Naantalin Salibandyseura (NaSSe) ja VG-62 Salibandy yhdistyivät. 

Seuralla on suuri ja koko ajan kasvava nuorisotyö. Vuonna 2013 SB Naantali oli lisenssimäärällä (359 kpl) mitattuna Suomen 28. suurin salibandyseura.

Miesten edustusjoukkue pelaa kaudella 2015–2016 maan kolmanneksi korkeinta sarjatasoa II-divisioonaa. Naisten edustus pelasi I-divisioonaa kaudesta 2009–2010 lähtien, mutta tällä hetkellä naisten joukkue ei ole toiminnassa. Naisten joukkue sijoittui kauden 2009–2010 Suomen Cupissa neljänneksi. Kaudella 2015-2016 seurassa on aikuisjoukkueina lisäksi 5-divisioonaa pelaava M2 ja 4-divisioonaa pelaava M3. Seuran juniorijoukkueet ovat menestyneet sekä kansallisissa että kansainvälisissä sarjoissa ja turnauksissa. Kaudella 2015-2016 seuralla on juniorijoukkueet pojissa B-junioreissa ja siitä nuoremmissa sekä tytöissä C- ja D-junioreissa. 

Seura on tehnyt aiemmin yhteistyötä FBC Turun kanssa, jonka kanssa sillä on yhteiset joukkueet A- ja B-poikien ikäluokissa. Joukkueet käyttivät sarjoissa nimeä **SBC**.

## Lähteet

## Aiheesta muualla
* Seuran kotisivut
* Seuran naisten edustusjoukkueen kotisivut
Order from Chaos

**Order from Chaos** oli yhdysvaltalainen black, death ja thrash metal -yhtye, joka perustettiin vuonna 1987 Kansas Cityssä. Yhtye vaikutti paljon black metal -kulttuuriin.

## Diskografia
### Demot
*Demo I (omakustanne 1988)
*Inhumanities (omakustanne 1988)
*Rehearsal (omakustanne 1988)
*Crushed Infamy (Wild Rags 1989)
*Alienus Sum (omakustanne 1992 uudestaan julkaissut Hexateuc Torment 1994)

### EP:t
*Will to Power (Putrefaction / Wild Rags 1990)
*Jericho Trumpet (Gestapo 1994)
*Live: Into Distant Fears (Eternal Darkness 1994)
*Plateau of Invincibility (Shivadarshana, 1994)
*Pain Lengthens Time (Ei julkaistu 1994; lisätty Dawnbringerille)
*And I Saw Eternity (Ground Zero / Shivadarshana, 1996)

### Albumit
*Stillbirth Machine (Wild Rags, 1993; uudestaan julkaissut Osmose, 1998; uudestaan julkaissut Nuclear War Now!, 2008)
*Dawn Bringer (Shivadarshana, 1995; uudestaan julkaissut Fifth Division, 2003)
*An Ending in Fire (Osmose, 1998; uudestaan julkaissut Nuclear War Now!, 2008)
*Imperium - The Apocalyptic Visions (kokoelma, Merciless, 2005)

## Lähteet

## Aiheesta muualla
* Order from Chaos bio Allmusicista
* from Chaos bio MusicMightissa
* Order from Chaos Haastattelu 
*
Ellef Ringnesin saari

**Ellef Ringnesin saari** () on yksi kolmesta suurimmasta Sverdrupinsaaresta, jotka sijaitsevat pituuspiirien 78 ja 79 välillä Nunavutin territoriossa Kanadassa. Saari sijaitsee sen länsipuolella olevan Bordensaaren ja itäpuolen Amund Ringnesin saaren välissä. Saaren pinta-ala on 11&nbsp;295&nbsp;km², se on 69. suurin saari maailmassa ja 16. suurin Kanadassa. Saaren korkein kohta on nimeämätön huippu, joka kohoaa 260 metriä merenpinnasta.

Norjalaisen Otto Sverdrupin retkikunta löysi Sverdrupin saaret ja nimesi Ellef Ringnesin saaren Oslossa toimineen Ringnesin panimon toisen perustajan Ellef Ringnesin mukaan. Ringnes toimi Svedrupin tutkimusmatkan yhtenä rahoittajana. Saari oli Norjan valtion omaisuutta vuodesta 1902–1930, minkä jälkeen se siirtyi Kanadalle.

Ellef Ringnesin saari on asumaton, mutta sen länsirannikolla toimi vuosien 1948–1978 aikana miehitetty Yhdysvaltain ja Kanadan yhteistyönä perustettu arktinen Isachsenin sääasema (H.A.W.S.) (). Vuonna 1989 miehitetyn aseman tilalle pystytettiin automatisoitu, satelliittilinkillä varustettu sääasema.

## Lähteet
Naantalin Voimistelijat

**Naantalin Voimistelijat** eli **Nvo** (aiemmin **Naantalin Naisvoimistelijat**) on naantalilainen vuonna 1950 perustettu voimisteluseura. Seuralla on noin 900 jäsentä.

## Lähteet
* Naantalin Voimistelijoiden kotisivut 

## Aiheesta muualla
*
Maijamäen liikuntahalli

**Maijamäen liikuntahalli** on Naantalissa, Maijamäessä sijaitseva vuonna 1984 valmistunut liikuntahalli. Koko hallin pinta-ala on 2&nbsp;337 m² ja tilavuus 15&nbsp;660 m³. Liikuntasalin pinta-ala on 1&nbsp;254 m², pohjamitat 38 x 33 m ja vapaakorkeus 8-10 metriä. 
Tila on kiinteästi yhteydessä Naantalin lukioon ja Maijamäen kouluun.

Hallissa on kokoontyönnettävä 378-paikkainen katsomo. Lisäksi yli sata katsojaa mahtuu sisääntuloparvelle ja irtotuoleja on 500 kappaletta. Tilat on hyväksytty 1&nbsp;020 katsojalle. Hallissa on 200 m² kuntosali ja koulutustilat.

Hallin vihkiäistapahtumassa vuonna 1984 pelasi muun muassa NBA-pelaaja Nikos Galis. Myöhemmin muun muassa Cheryl Miller ja Olympiakultaa voittanut Yhdysvaltain naisten koripallomaajoukkue vieraili hallissa. Myös useita SM-tason kilpailuja on järjestetty Maijamäessä, kuten taekwondon SM-kisat syksyllä 2007.

Liikuntahallissa on esitetty Naantalin Musiikkijuhlien ohjelmistoa, kuten Jaakko Kuusiston johtama ooppera *[[Koirien Kalevala]]* viidesti vuoden 2010 kesällä.

## Lähteet
* Naantalin kaupunki: Liikuntahalli

### Viitteet
Naltreksoni

**Naltreksoni** on opioidireseptorien toimintaa heikentävä opioidiantagonisti, jota käytetään esimerkiksi alkoholismin hoidossa. Naltreksonia käytettiin 1980-luvulla myös AIDS:in hoitoon.

Naltreksoni voimistaa elimistön luontaisten opioidien tuotantoa silloin, kun sitä käytetään hyvin pienellä hoitoannoksella. Pieniannoksinen naltreksoni toimii myös puolustusjärjestelmää vahvistavana immunostimulanttina, joka esimerkiksi nopeuttaa haavojen paranemista. 

Pieniannoksista naltreksonia voidaan käyttää Chrohnin taudin  ja eräiden muiden autoimmuunisairauksien kuten MS-taudin, virusinfektion jälkeisen väsymysoireyhtymän (ME-tauti), autismin, syövän ja gynekologisten sairauksien  hoitoon.

Naltreksonin ja bupropionin yhdistelmävalmistetta käytetään apuna painon hallinnassa valmistenimellä Mysimba.

Naltreksonia myydään Suomessa valmistenimillä Naldix, Naltrexon, Naltrexone ja Revia.

Alkon laboratoriossa työskennellyt tutkija David Sinclair huomasi naltreksonin vaikutuksen alkoholinkäytön hillitsijänä  1990-luvun alussa. Suomalaistutkimuksessa havaittiin, että naltreksoni on tehokas ja turvallinen alkoholismin lääkehoito. Naltreksoni vaikuttaa aivojen toimintaan vähentämällä juomisen palkitsevuutta.

Naltreksonia on tutkittu myös amfetamiiniriippuvuuden hoidossa. 

## Haittavaikutukset
Suuriannoksisen naltreksonihoidon vaikutus ajokykyyn ja koneiden käyttökykyyn on vähäinen tai kohtalainen. 

## Katso myös
*Nalmefeeni

## Lähteet

## Aiheesta muualla
* Terveysportti, metatesaurus: Naltreksoni
* Opioidinsalpaaja naltreksoni alkoholiriippuvuuden hoidossa Käypä hoidon näytönastekatsaus 04.09.2015.
* Suomessa keksitty ”ällistyttävä” alkoholismilääke kuohuttaa – Pysäyttävä amerikkaisdokumentti Uusi Suomi 17.3.2015.
* Alkoholiriippuvuuden farmakologinen hoito Lääketieteellinen Aikakauskirja Duodecim 2009;125(8):912-8
* PubChem: Naltrexone 
* DrugBank: Naltrexone 
* ChemBlink: Naltrexone
Mauste-Sallinen

Mauste-Sallinen Oy on suomalainen, vuonna 1961 perustettu perheyritys, joka toimii elintarvikealalla. Yrityksen päätoimipaikka sijaitsee Naantalissa, ja sen omistajina ja johdossa toimii Kauppilan perhe. Mauste-Sallinen tarjoaa laajan valikoiman mausteita, siemeniä, pähkinöitä, kuivattuja hedelmiä ja marjoja sekä leivontatuotteita ja -koristeita. Yritys palvelee sekä vähittäiskauppaa että teollisuuden asiakkaita.

Yrityksen toiminta perustuu vahvoihin arvoihin, kuten kotimaisuuden arvostamiseen, kestävään kehitykseen ja korkeaan laatuun. Kaikki tuotantovaiheet tapahtuvat Naantalin toimitiloissa, joissa sijaitsevat myös varastot ja toimistot. Mauste-Sallinen työllistää noin 60 henkilöä ja kuuluu Perheyritysten liittoon.

Yrityksellä on käytössään ISO 9001 ja ISO 14001 -sertifioidut laatu- ja ympäristöjärjestelmät sekä FSSC 22000 -elintarviketurvallisuusjärjestelmä. Mauste-Sallinen on laajentanut varastotilojaan useaan otteeseen, ja nykyisin käytössä on noin 13 000 m² varastotilaa.

Brändin yhteydessä käytetään myös nimeä *Salliselta*, joka kattaa monipuolisen tuotevalikoiman paremmin kuin alkuperäinen nimi. Yrityksen arvot korostavat yhteistyötä, aloitteellisuutta, laatua, tulevaisuuteen suuntautumista ja rohkeutta menestyä.

## Lähteet
* Mauste-Sallisen kotisivut

### Viitteet
Chris Lawrence

**Christopher J. Lawrence** (27. heinäkuuta 1933 Ealing, Lontoo – 13. elokuuta 2011) oli brittiläinen F1-kuljettaja. Hän osallistui kahteen F1-osakilpailuun kaudella 1966. Hän oli parhaimmillaan 11. Britannian GP:ssä 1966. Toisen kilpailun hän keskeytti. Hän ajoi Cooperista muunnellussa J.A. Pearce -tallissa.

## Lähteet
Roger Laurent

**Roger Laurent** (21. helmikuuta 1913 Liège, Vallonia, Belgia – 6. helmikuuta 1997 Uccle, Bryssel, Belgia) oli belgialainen F1-kuljettaja.

Viisinkertainen moottoripyöräsarjan mestari Laurent tutustui nelipyöräisillä kilpa-autoilla ajamiseen Formula 2 -sarjassa, jossa hän ajoi Veritaksen autoilla vuonna 1949. Vuonna 1950 hän ajoi Chimayn kilpailussa kolmanneksi, ja seuraavana vuonna samassa kilpailussa hän johti kilpailun alkupuolella, kunnes pyörähti ja sijoittui lopulta seitsemänneksi.

Laurent osallistui F1-sarjan ulkopuoliseen Albin-osakilpailuun vuonna 1951 Talbot-Lagon autolla, jossa hän sijoittui seitsemänneksi. Varsinaisesti F1-sarjaan Laurent osallistui kaudella 1952 kahden osakilpailun verran. Hän oli parhaimmillaan Ferrarin autolla kuudes vuoden 1952 Saksan GP:ssä eikä kerännyt urallaan yhtään pistettä. Samana vuonna Laurent voitti Eläintarhan ajot ja oli seuraavana vuonna toinen samassa kilpailussa.

Laurent ajoi myös Le Mansin 24 tunnin ajoissa vuosina 1953–1954, joissa sijoittui yhdeksänneksi ja neljänneksi. Hänen jalkansa murtui vuoden 1955 Barin osakilpailun harjoituksissa, ja hän vetäytyi kilparadoilta vuotta myöhemmin.

## Formula 1 -tulokset

## Lähteet
Sammalmesikko

**Sammalmesikko** (*Gymnomyza viridis*) on kolmella saarella Fidžillä tavattava mesikkoihin kuuluva varpuslintu.

## Koko ja ulkonäkö
Kooltaan sammalmesikko on noin 27&nbsp;cm. Laji on väritykseltään kauttaaltaan oliivinvihreä. Nuorten yksilöiden vatsa on viiruinen tai täplikäs. Sammalmesikon nokka on kapea ja hieman alaspäin kaartunut. Lajin kaksi alalajia *G. v. brunneirostris* ja *G. v. viridis* eroavat toisistaan nokkansa ja jalkojensa värityksen perusteella. *G. v. brunneirostris*- alalajin nokka on ruskea ja jalat oliivinväriset, kun *G. v. viridis*-alalajin nokka ja jalat ovat keltaiset.

## Levinneisyys ja elinympäristö
Sammalmesikkoa tavataan Fidžistä kolmelta saarelta. *G. v. brunneirostris* elää Viti Levulla ja *G. v. viridis* Vanua Levulla sekä Taveunilla. Sammalmesikot elävät saaren alkuperäisten metsien latvuskerroksissa. Laji sietää jonkin verran metsien hakkuita, mutta ei pysty elämään metsissä, joissa hakkuut ovat hyvin laajamittaisia. Sammalmesikkokannan kooksi arvellaan 50&nbsp;000&ndash;200&nbsp;000 yksilöä.

## Elintavat ja ravinto
Sammalmesikko on suhteellisen kovaääninen lintu, joskin lajin äänekkyys riippuu sen asuinpaikasta. Viti Levulla laji esittää kutsuäänensä usein kuorona, jonka yksi lintu aloittaa ja johon muut yhtyvät. Vanua Levulla ja Taveunilla laji on huomattavasti hiljaisempi.

Sammalmesikon lisääntymisaika kestää kesäkuusta lokakuulle. Lajilta on kuvattu vain yksi pesä. Se oli tukevarakenteinen korimainen pesä, jonka laji oli todennäköisesti tehnyt päällyskasvien juurista. Se sijaitsi suuren puun latvuston uloimmissa osissa. Vain yksi vanhemmistaan riippuva poikanen on tavattu. Sammalmesikon poikasten uskotaan olevan emoistaan riippuvaisia hyvin pitkän ajan noin kahdesta kolmeen kuukautta.

Sammalmesikot ruokailevat pääosin latvustoissa, mutta saattaa etsiä ravintoaan myös maasta. Sammalmesikon ravinto koostuu pääasiassa medestä, mutta se syö myös hedelmiä sekä hyönteisiä.

## Lähteet
Adlwang

**Adlwang** on kunta Steyr-Landin piirissä, Ylä-Itävallan osavaltiossa Itävallassa. Kunnan asukasluku oli vuoden 2019 arvion mukaan 1&nbsp;876. Pinta-ala on 17,18 neliökilometriä ja asukastiheys on noin 109 asukasta neliökilometriä kohden. Kunnan pormestari on tällä hetkellä Franz Hiesimayr. Kunta sijaitsee 422 metrin korkeudella merenpinnasta.

## Asukasluvun kehitys
* 1869 – 986
* 1880 – 910
* 1890 – 947
* 1900 – 1&nbsp;016
* 1910 – 1&nbsp;022
* 1923 – 1&nbsp;001
* 1934 – 1&nbsp;014
* 1939 – 992
* 1951 – 1&nbsp;133
* 1961 – 982
* 1971 – 1&nbsp;106
* 1981 – 1&nbsp;230
* 1991 – 1&nbsp;379
* 2001 – 1&nbsp;576
* 2011 – 1&nbsp;676
* 2020 – 1&nbsp;874

## Lähteet

## Aiheesta muualla
* Kunnan kotisivut
AC Bellinzona

**AC Bellinzona** on sveitsiläinen jalkapalloseura Bellinzonasta Ticinon kantonista. Seura on perustettu vuonna 1904 ja se on italiankielisen alueen ylpeys. Seura tekee runsaasti yhteistyötä Serie A -joukkueiden kanssa ja eritoten nuoret pelaajat ovat saaneet Bellinzonassa pelikokemusta. AS Romalla on Bellinzonan yhteistyöseura.

Vuonna 1948 Sveitsin mestaruuden voittanut Bellinzona nousi kauden 2007/08 päätteeksi pääsarjaan 18 vuoden tauon jälkeen. Samalla kaudella se eteni Vladimir Petkovićin opein Sveitsin cupin finaaliin, jossa kärsi tappion FC Baselille.

## Saavutukset
* Sveitsin mestaruus: 1948

## Aiheesta muualla
* Virallinen kotisivu
FC Aarau

**FC Aarau** on sveitsiläinen jalkapalloseura Aarausta. Seura pelaa kaudella 2024–25 toiseksi korkeimmalla sarjatasolla Challenge-liigassa. Seuran kotikenttä on Stadion Brügglifeld.

## Historia

FC Aarau on historiansa aikana voittanut Sveitsin mestaruuden kolmesti. Ensimmäinen menestyksen jakso ajoittuu 1910-luvulle, jolloin sveitsiläinen jalkapallo otti ensiaskeliaan. Seura pelasi pääsarjatasolla vuosina 1907-1933 kaikkiaan 25 vuotta, kunnes putosi divisioonaan useiksi vuosikymmeniksi. Lopulta kaudella 1980/81 Paul Stehrenbergerin luotsaamana Aarau palasi pääsarjatasolle. 1980-luvun jälkipuoliskolla Aarau nautti menestyksestä Ottmar Hitzfeldin johdolla ja juhli 1985 Sveitsin cupin voittoa.

1992/93 itävaltalainen Rolf Fringer luotsasi Aaraun seurahistorian toistaiseksi viimeiseen mestaruuteen. Seura on pelannut pääsarjatasolla enemmän ja vähemmän menestyksekkäästi lähes 30 vuoden ajan. Vuonna 2002 taloudelliset vaikeudet olivat tuhota seuran, mutta seura onnistui selättämään pahimmat ongelmat ja vältti konkurssin. Seura onkin saanut sitkeästä pääsarjassa pysyttelystään lempinimen *Die Unabsteigbaren*, *Putoamattomat*. Lopulta Aarau putosi kauden 2009/10 jälkeen sarjajumbona liigasta.

## Meriitit
* Sveitsin mestaruus (3): 1912, 1914, 1993
* Sveitsin cup: 1985
* Sveitsin liigacup: 1982

## Lähteet

## Aiheesta muualla

*Viralliset kotisivut 
*Kannattajien sivusto
*Szene Aarau 
*Naisten joukkueen kotisivut 
*Soccerway profile
An Evening with John Petrucci and Jordan Rudess

**An Evening with John Petrucci and Jordan Rudess** on Dream Theater -yhtyeessä soittavien kitaristi John Petruccin ja kosketinsoittaja Jordan Rudessin puoliakustisesta esiintymisestä nauhoitettu livealbumi. Se nauhoitettiin Helen Hayes Performing Arts Centerissä New Yorkissa 10. kesäkuuta 2000. Levyllä soittavat ainoastaan Petrucci ja Rudess.

Albumi julkaistiin alun perin itsenäisesti 11. joulukuuta 2000. Albumi julkaistiin kuitenkin uudelleen Favored Nationsin kautta 18. toukokuuta 2004 kolmen uuden kappaleen sekä uuden kansikuvan kera.

## Kappaleet
Kaikki kappaleet on säveltänyt John Petrucci ja Jordan Rudess.

#
#
#
#
#
#
#
#
#
#

Kappaleet 4, 7, ja 10 vain uudelleenjulkaisussa.

## Kokoonpano
*John Petrucci – akustinen kitara ja sähkökitara
*Jordan Rudess – kosketinsoittimet

## Lähteet
*
Nigel Marven

**Nigel Marven** (s. 27. marraskuuta 1960 Yhdistynyt kuningaskunta) on brittiläinen luontodokumenttien juontaja, tuottaja, tietokirjailija ja ornitologi. Marven on juontanut kymmeniä luontodokumentteja kuten *[[Esihistoriallinen puisto]]* -dokumenttisarjan.

## Ura

Marven opiskeli kasvitiedettä Bristolin yliopistossa 22-vuotiaaksi saakka, kunnes siirtyi luomaan uraa BBC:n luonnonhistorialliseen yksikköön. Aluksi hän työskenteli tutkijana luonto-ohjelmissa, myöhemmin myös tuottajana. Marven työskenteli suuresti arvostamansa David Attenboroughin kanssa 12 vuotta, kunnes vuonna 1998 siirtyi ITV-televisiokanavalle juontamaan ja tuottamaan luontodokumentteja.

## Kirjalliset teokset

* *Identifying snakes: the new compact study guide and identifier* - Ken Preston-Mafham, Nigel Marven ja Rob Harvey, Chartwell Books, 1996, 
* *Incredible Journeys* - BBC Books, 1997, 
* *Giants* - Collins, 1999, 
* *Around the World Making Wildlife Films* - Oxford University Press, 2000, 
* *Nigel Marven’s Animal Vampires* - Scholastic, 2000, 
* *Nigel Marven’s Giant Creepy Crawlies* - Scholastic, 2000, 
* *Sea Monsters* - Nigel Marven ja Jasper James - BBC Books, 2003, , 167 sivua, hardback
* *Bugs, Beetles, Spiders Snakes Complete Identifier* - Ken Preston-Mafham, Nigel Marven ja Rob Harvey, Brockhampton Press Inc., 2004, 
* *Chased By Sea Monsters* by Nigel Marven and Jasper James, DK ADULT, 2004, 
* *Dinosaurs* - Kingfisher publications 2007, , 63 sivua, hardback
* *Prehistoric Park with Poster* - luonut Jasper James, Meredith Books, 2007, , 48 sivua.

## Lähteet

## Aiheesta muualla
* 
* Discovery Animal Planet: Nigel Marven
Eduard Eckardt

**Eduard Eckardt** (29. tammikuuta 1875 Kolberg, Saksa – 15. kesäkuuta 1959 Berliini, Saksa) oli Saksan maavoimien kenraalimajuri toisen maailmansodan aikana. 

Eckardt värväytyi 2. kenttätykistörykmenttiin kadetiksi 1894. Vuonna 1912 hänestä tuli patterinkomentaja ja ensimmäisen maailmansodan alkaessa elokuussa 1914 hän oli saavuttanut kapteenin arvon. Sodan aikana hänestä tuli pataljoonankomentaja samassa yksikössä ja myöhemmin armeijaryhmä Linsingenin 1. adjutantti. Sodan jälkeen hän osallistui spartakistikapinan tukahduttamiseen *Division von Lettow-Vorbeck*issa. Hän jäi eläkkeelle 1927, mutta palasi saman tien armeijaan palkkaupseeriksi toimien mm. alueellisena upseerina ja täydennysupseerina. Lokakuussa 1938 Eckardt toimi huolto- ja hyvinvointitoimiston päällikkönä III. sotilaspiirin esikunnassa. Hän pysyi tehtävässä III armeijakunnassa toisen maailmansodan alettua. Hän jäi eläkkeelle 31. heinäkuuta 1942. Eckardt kuoli Berliinissä 1959.

## Lähteet
Tšekkoslovakian naisten koripallomaajoukkue

**Tšekkoslovakian naisten koripallomaajoukkue** edusti Tšekkoslovakiaa koripallon naisten maajoukkuekilpailuissa. Sen seuraajat ovat Tšekin ja Slovakian maajoukkueet.

Tšekkoslovakian maajoukkue saavutti MM-kilpailuissa kaksi hopea- ja neljä pronssimitalia. EM-kilpailuissa se sai seitsemän hopeaa ja kahdeksan pronssia. Joka kerta, kun Tšekkoslovakia oli hopealla MM- ja EM-kilpailuissa, kultaa voitti Neuvostoliitto. Olympialaisissa Tšekkoslovakia oli parhaimmillaan neljäs Montrealissa 1976.

Tunnettuja Tšekkoslovakian maajoukkuepelaajia olivat muun muassa Milena Blahoutová, Helena Jošková ja Dagmar Hubálková.

## Arvokilpailut
### Olympialaiset
*1976: neljäs
*1988: kahdeksas
*1992: kuudes
### Maailmanmestaruuskilpailut
*1957: pronssia
*1959: pronssia
*1964: hopeaa
*1967: pronssia
*1971: hopeaa
*1975: pronssia
*1986: neljäs
*1990: neljäs
### Euroopan-mestaruuskilpailut

## Lähteet

## Aiheesta muualla
*Czechoslovakia, archive.fiba.com
Fenriz Presents... The Best of Old-School Black Metal

**Fenriz Presents... The Best of Old-School Black Metal** on Darkthronen rumpalin Fenrizin koostama kokoelma klassisia black metal -kappaleita. Fenriz itse tarkoitti albumin historiikiksi, joka kuvaisi black metalin syntyä ja kehitystä. Ainoa uudempi yhtye albumilla on Nattefrost. Alun perin hän olisi halunnut albumille mukaan myös Possessedin, mutta Larry LaLonde kieltäytyi sisällyttämästä yhtyeensä kappaleita kokoelmalle.

## Kappaleet

# Blasphemy – Winds Of The Black Godz
# Sarcófago – Satanic Lust
# Celtic Frost – Dawn Of Megiddo
# Nattefrost – Sluts Of Hell
# Mercyful Fate – Evil
# Sodom – Burst Command Til War
# Tormentor – Elizabeth Bathory
# Aura Noir – Blood Unity
# Destruction – Curse The Gods
# Samael – Into The Pentagram
# Bulldozer – Whisky Time
# Mayhem – The Freezing Moon
# Hellhammer – The Third Of The Storms
# Burzum – Ea, Lord Of The Deeps
# Venom – Warhead
# Bathory – Dies Irae

## Lähteet
Lasse Brun Pedersen

**Lasse Brun Pedersen** (s. 23. toukokuuta 1974) on tanskalainen pyöräsuunnistaja ja maailmanmestari. Seuratasolla hän edustaa FIF Hillerødiä. Aikaisemmin hän edusti Ballerup OK:ta.

Ensimmäisen arvokilpailumitalinsa Pedersen voitti Castelfiorentinon EM-kilpailujen sprintistä vuonna 2007. Samana vuonna Nové Město na Moravěn MM-kilpailuista hän voitti hopeaa pitkältä matkalta ja pronssia viestistä.

Ostródan MM-kilpailuista 2008 Pedersen voitti kultaa sprintissä ja viestissä. Viestissä hänen kanssaan pyöräsuunnistivat Torbjørn Gasbjerg ja Søren Strunge. Nidan EM-kilpailuissa samana vuonna hän voitti kultaa keskimatkalta, pitkältä matkalta ja viestistä.

Kesäkuussa 2009 Farumin ja Kööpenhaminan EM-kilpailuissa Pedersen voitti pitkältä matkalta kultaa ja keskimatkalta pronssia. Samana vuonna Ben Shemenin MM-kilpailuissa hän voitti hopeaa sprintistä ja pronssia keskimatkalta.

Hänen nuorempi siskonsa Line on pyöräsuunnistuksen MM-mitalisti.

## Lähteet
Rauhalahden voimalaitos

**Rauhalahden voimalaitos** on Jyväskylässä, Jyväsjärven itärannalla sijaitseva vuonna 1986 valmistunut vastapainevoimalaitos. Voimalan rakensi Imatran Voima. Se tuottaa kaukolämpöä, sähköä ja teollisuushöyryä. Voimala tuottaa yhdessä 2010 valmistuneen Keljonlahden voimalaitoksen kanssa pääosan Jyväskylän seudun kaukolämmöstä. Aiemmin Rauhalahti huolehti Kankaan paperitehtaan tarvitsemasta teollisuushöyrystä. Vuonna 2009 voimalaitoksen käyttö laski alle puoleen, kun Kankaan paperitehdas suljettiin. Kankaan paperitehdas oli voimalaitoksen tuottaman teollisuushöyryn pääasiakas.

Voimalaitoksen pääkattilan toimitti Tampella Power. Tyypiltään kattila on leijukerroskattila. Voimala maksoi 84 miljoonaa euroa. Laitoksessa työskentelee 50 työntekijää. Kankaan tehtaan lopettamisen takia voimalan käyttömäärä laskee alle puoleen. Jyväskylän Energian mukaan voimalaa käytetään kuitenkin vielä vuosikymmeniä. Keväällä 2013 JE:n toimitusjohtaja Tuomo Kantola esikuntineen suunnittelee vaihtoehtoja Rauhalahden voimalaitoksen sopeuttamisesta IE-direktiivin vuodelle 2016 tuomiin kiristyviin päästörajoihin.

Voimalaa pyörittää Jyväskylän Energiantuotanto Oy, jonka omistaa Jyväskylän Energia Oy. Aiemmin Fortum Oyj omisti yhtiöstä 60 prosenttia, mutta Jyväskylän Energia osti Fortumin osuuden itselleen noin 40 miljoonalle eurolla. Samalla Jyväskylän Energia osti voimalan maa-alueen Fortumilta. Yhtiöt käsittelivät voimalaan liittyviä riitoja oikeudessa.

Voimalan pääpolttoaineet ovat puu ja turve, ja kivihiiltä on tarvittu vain nimeksi. Turpeen toimittaa pääasiassa Vapo ja puu saadaan Keski-Suomen sahoilta ja lähiseudun puunkäsittelyteollisuudelta.

Laitoksessa on kolme kattilaa:

Apukattilaa käytetään prosessihöyryn tuottamiseen pääkattilan häiriö- ja huoltotilanteissa. Kaukolämpökattilaa käytetään huippukuormien ja pääkattilan häiriöiden aikana.

Voimala tuottaa kaukolämpöä 740&nbsp;GWh, sähköä 410&nbsp;GWh ja höyryä 310&nbsp;GWh vuodessa.

Voimalan uusi 130 metriä korkea piippu valmistui 2015. Voimalaitoksen käyttämistä polttoaineista alle yksi prosentti on kivihiiltä.

## Lähteet

## Aiheesta muualla
*Alva: Energiantuotanto
Åke Forsberg

**Åke Leonard Forsberg** (8. heinäkuuta 1925 – 9. maaliskuuta 2006) oli suomalainen jalkapalloilija, jonka ura päättyi 1957.

Hyökkääjänä pelannut Forsberg edusti koko uransa ajan 1943–1957 Kiffeniä. Kaikkiaan hän pelasi 12 kauden aikana 118 pääsarjatason ottelua, joissa hän teki 70 maalia. Hän oli kaudella 1951 mestaruussarjan paras maalintekijä.

Maajoukkueessa Forsberg pelasi yhden maaottelun vuonna 1952.

## Lähteet
Ruskomesikot

**Ruskomesikot** (*Pycnopygius*) on mesikkojen heimoon kuuluva varpuslintusuku. Ruskomesikkojen sukuun kuuluu BirdLifen mukaan kolme lajia.

## Ruskomesikoihin kuuluvia lajeja
* Marmorimesikko (*Pycnopygius cinereus*)
* Ruskomesikko (*Pycnopygius ixoides*)
* Viirupäämesikko (*Pycnopygius stictocephalus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Pycnopygius
Autumn Memories

__NOTOC__
**Autumn Memories** on 10 kappaleen kokoelma amerikkalaislaulaja Bobby Vintonilta, joka julkaistiin 1978.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Tuotanto
* Elena Pavlov – kannen suunnittelu
* Benno Friedman – valokuva
Veikko Forsblom

**Veikko Aleksander Forsblom** (2. syyskuuta 1922 Viipuri – 30. lokakuuta 2006) oli suomalainen jalka- ja jääpalloilija.

Tukimiehenä pelannut "Nuija" Forsblom edusti urallaan Talikkalan Tovereita, pääasiassa TUL:n sarjassa pelannutta Tampereen Pallo-Veikkoja 1940–1947, Tampereen Ilves-Kissoja 1947–1950 ja Tampereen Kisatovereita 1951–1954. Hän voitti Ilves-Kissoissa Suomen-mestaruuden 1950 ja TPV:ssa kolme TUL:n mestaruutta. Kaikkiaan Forsblom pelasi kolmen mestaruussarjakauden aikana 44 ottelua, joissa hän teki neljä maalia.

Maajoukkueessa Forsblom pelasi vuosina 1946–1948 yhteensä kahdeksan maaottelua.

Forsblom on valmentanut Tampereen Kisatoverien junioreita ja edustusjoukkuetta ja kuulunut seuran palloilujaostoon. Forsblomille on luovutettu Ilves-Kissojen hopeinen ja Suomen Palloliiton kultainen ansiomerkki.

Forsblom pelasi myös jääpalloa mestaruussarjassa.

## Lähteet
Ahmed Mathlouthi

**Ahmed Mathlouthi** (s. 18. joulukuuta 1989) on tunisialainen uimari, joka saavutti pronssia vuoden 2009 Välimeren kilpailuissa. Hän on voittanut myös kultaa Afrikan uintikisoissa vuonna 2006. Myöhemmin 2008 Afrikan uinnin mestaruuskisoissa Mathlouthi saavutti pronssia 400 metrin, 800 metrin ja 1500 metrin vapaauinneissa. Samoissa kisoissa hän saavutti kultaa 4 kertaa 100 metrin viestivapaauinnissa, jossa Mathlouthin lisäksi olivat mukana Farouk Ben Jeddi, Taki Mbaret ja Oussama Mellouli.

## Lähteet